text: Mand afgået ved døden efter frontalt sammenstød
  10 december 2016 kl. 06.01
  En 79-årig mand er død natten til lørdag efter et frontalt sammenstød. Mandens 74-årige kone kom også til skade ved ulykken, men er nu uden for livsfare.
  To biler stødte fredag aften frontalt sammen på Haderslevvej mellem Skodborg og Vejen.
  Mads Leervad Dammark, vagtchef, Syd- og Sønderjyllands Politi: "Den 79-årige mand var ved bevidsthed lige efter ulykken, og i første omgang virkede han ikke alvorligt såret, men få timer senere blev han dårlig og afgik ved døden på Kolding Sygehus."
  Alarmen gik klokken 22.21 fredag aften hos Syd- og Sønderjyllands Politi. Trafikulykken skete i en kurve, hvor den ene bil formentlig er kommet over i den anden side af vejen, det oplyser vagtchef Mads Leervad Dammark til TV SYD.
  - Den 79-årige mand var ved bevidsthed lige efter ulykken, og i første omgang virkede han ikke alvorligt såret, men få timer senere blev han dårlig og afgik ved døden på Kolding Sygehus, fortæller vagtchefen.
  I bilen, som blev ført af den nu afdøde 79-årige mand, sad også hans hustru,  samt to passagerer på bagsædet. Den modkørede bil blev ført af en 32-årig kvinde.
  Alle fem blev i første omgang kørt til Koldig Sygehus. Den 74-årige kvindes tilstand var kritisk, og hun blev efterfølgende overført til Odense Universitetshospital, men her lørdag morgen betegnes hendes tilstand som stabil. 
  Bagsædepassagerne samt føreren af den modkørende bil slap ifølge politiet uden alvorlige skader.
  Haderslevvej mellem Skodborg og Vejen er spærret på grund af færdselsuheld på stedet. #politidk
  
  